ועדת העלייה, הקליטה והתפוצות, כנסת 16, פרוטוקול מספר 85, 2004-02-02 10:00

קולט אביטל: אני מתנצלת על האיחור בפתיחת הישיבה.

קולט אביטל: הישיבה הזאת היא המשך טבעי לישיבה הקודמת.

קולט אביטל: בישיבה הקודמת אנחנו דנו בפעילויות ובמימון ההתאחדות החדשה או ארגון הגג החדש של עולי חבר העמים ועל הקשיים בתקצוב.

קולט אביטל: אנחנו מקיימים את הישיבה הזאת לבקשתם של יתר ארגוני העולים והמתנדבים שעוסקים בקליטת העלייה.

קולט אביטל: הגברת בלה גולדברג מעמותת "שילוב", ועדת תיאום ארגוני עולים לקליטת עלייה, היא זו שביקשה את הכינוס הזה.

מיכאל מלכיאור: אני מתנצל על זה שאני נאלץ לעזוב את הישיבה.

מיכאל מלכיאור: אני צריך ללכת לדיון בוועדה שלי שאמור להיות משודר ולכן אני צריך להיות שם בזמן.

מיכאל מלכיאור: אני למדתי את הנושא תוך כדי הפעילות היום יומית עם הארגונים, ואני רוצה לומר שני דברים למשרד הקליטה.

מיכאל מלכיאור: ראשית, חשוב היום יותר מתמיד, כאשר יש פיגור בעלייה, שתשתפו פעולה עם הארגונים הגדולים, במיוחד עם ארגוני הגג.

מיכאל מלכיאור: אתם צריכים לשבת איתם בקביעות.

מיכאל מלכיאור: הם נמצאים בשטח והם ממלאים את הפונקציות של משרד הקליטה שבגלל הקיצוצים האכזריים של הממשלה לא יכול למלא.

מיכאל מלכיאור: הם עושים עבודה נהדרת והם גם מגייסים כספים נוספים בתחומים האלה.

מיכאל מלכיאור: אני קורא לכם לעבוד יחד איתם ולעשות את הדברים בשותפות לכל אורך הדרך ואתם רק תרוויחו מזה.

מיכאל מלכיאור: לגבי נושא ההקצבות, לא ייתכן שקובעים תמיכות לארגונים בסוף שנת הפעילות.

מיכאל מלכיאור: בסוף השנה באים ומספרים להם כמה הקצבה הם מקבלים לשנה הקודמת.

מיכאל מלכיאור: אי אפשר שאנשים יהיו באי ודאות משום שמדובר בעבודה של אנשים ובחיים של אנשים.

מיכאל מלכיאור: אם אתם לא מספיקים את הכל לפני הראשון בינואר בגלל שאין תקציב, אז לפחות במהלך חודש ינואר תקבעו כמה יש לכל ארגון וארגון.

מיכאל מלכיאור: תודה רבה.

אריה קורת: אני מסכים איתך.

מיכאל מלכיאור: אני בטוח.

מיכאל מלכיאור: זה לא נגד משרד הקליטה, זה בעד.

קולט אביטל: לפרוטוקול אני רוצה להצטרף לדבריו של הרב מלכיאור.

קולט אביטל: כל ארגוני התרבות, תיאטרונים, להקות, שקרסו בזמן האחרון קרסו מאותה הסיבה.

קולט אביטל: גם הם קיבלו הודעה על התקצוב בסוף השנה.

קולט אביטל: בסוף השנה הודיעו להם על קיצוץ, אבל הם התחייבו עוד קודם לכן ושילמו משכורות לאנשים.

קולט אביטל: הם לא היו יכולים לעמוד בתשלומים.

קולט אביטל: חלק גדול מארגוני תרבות מפוארים במדינה הזאת הלכו וקרסו.

קולט אביטל: אנחנו ננסה להרוויח זמן כמה שיותר מהר, כי אנחנו יודעים את המצוקות.

קולט אביטל: בלה גולדברג, בבקשה.

בלה גולדברג: תודה על פתיחת הישיבה.

בלה גולדברג: אני גם רוצה לבקש סליחה מכל האנשים שחיכו בפרוזדור.

בלה גולדברג: עד לפתיחת הישיבה.

בלה גולדברג: גברתי היושבת ראש, זו הפעם הראשונה שאני יוזמת את הישיבה הזאת יחד איתך.

בלה גולדברג: אבל, עשיתי זאת גם בעבר עם ועדות אחרות , וזו כבר השנה השלישית.

בלה גולדברג: כל נושא התמיכות במשרד לקליטת עלייה, ובתוך כך זירוז ועדת תמיכות, סכומים של ועדת תמיכות, שיתוף ארגוני עולים בבניית קריטריונים, הוא נושא מאוד שונה ממה שנעשה במשרדים אחרים.

בלה גולדברג: שמענו כאן על ארגוני תרבות שקרסו, אבל יש כאן תופעה חדשה ואחרת לגמרי.

בלה גולדברג: בשנים האחרונות קמו הרבה קבוצות של ארגוני עולים שהפכו לעמותות, והן עובדות נטו על בסיס של התנדבות.

בלה גולדברג: משרד הקליטה כן רוצה להיות שותף לעשייה זו, ואני מבקש למצוא את הדרך לעשות זאת.

בלה גולדברג: ועדת התמיכות היא אחת הדרכים.

בלה גולדברג: כולם יודעים שכל התקציבים מקוצצים וכי המצב רע.

בלה גולדברג: אבל, בהשקעה קטנה ודווקא עכשיו ארגוני המתנדבים יכולים לעזור לאלפים ולעשרות אלפי עולים.

בלה גולדברג: אני חושבת שאחרי שאנשים שונים בכנסת ובמשרדי הממשלה יבינו את הפעילות הזאת של הארגונים אז הם יתמכו ויקדמו את הנושא.

בלה גולדברג: ועדת התמיכות התחילה מאוד מאוד מאוחר בשנה שעברה.

בלה גולדברג: ארגונים קיבלו הקצבות לפרוייקטים חדשים לנובמבר-דצמבר.

בלה גולדברג: לא ניתן לעבוד כך, אבל הם עבדו בכל זאת.

בלה גולדברג: בהשוואה למשרדים אחרים סכום התמיכות במשרד הקליטה הוא די מצחיק.

בלה גולדברג: מדובר בסכום קטן מאוד בהשוואה למשרדים אחרים.

בלה גולדברג: לא רק זה, אלא שהוא כל הזמן גם הולך ומתקצץ.

בלה גולדברג: הסכומים בנושא תעסוקה ומדע היו גם הם די מגוחכים בהשוואה למיליונים של משרדים אחרים.

בלה גולדברג: מדובר בסכום של 300 אלף ו-400 אלף.

בלה גולדברג: גם הסכום הזה קוצץ ואין שום סיבה לזה.

בלה גולדברג: אנחנו מבקשים להכיר בפוטנציאל האדיר של ארגוני המתנדבים.

בלה גולדברג: הם עושים היום פרוייקטים משותפים, איגום.

בלה גולדברג: הם מתחזקים פעילים בפריפריה: בקרית שמונה, במצפה רמון ובאילת ולא רק בירושלים.

בלה גולדברג: הם עושים עבודה גם בתחומים הבאים: תעסוקה מקצועי, נוער בסיכון, עזרה לחיילים ובתחומים אחרים.

בלה גולדברג: יש להקדים השנה את מועד התמיכות, ולהגדיל ל-10 מיליון את תקציב הקליטה בקהילה, שהיה בעבר 11 מיליון ו-13 מיליון.

בלה גולדברג: יש להחזיר תקציב של תעסוקה.

בלה גולדברג: אנחנו מבקשים לשתף אותנו בתהליכים.

בלה גולדברג: אנחנו יודעים שיש עכשיו במשרד הקליטה יועצת חדשה לקריטריונים ואנחנו מבקשים לשתף אותנו בגיבוש הקריטריונים האלה משום שיש לנו מה לומר.

בלה גולדברג: אני מאוד מודה לכם.

קולט אביטל: נציג משרד הקליטה, מתי בדרך כלל יושבת ועדת ההקצבות ומה התקציב שהוקצב לנושא הזה השנה.

קולט אביטל: כמו כן, מה ניתן לצפות מכם בלוח הזמנים.

יגאל יאסינוב: אני רוצה להפנות אליו עוד כמה שאלות.

יגאל יאסינוב: האם יש חוברת שבה יש פירוט של הקריטריונים, והאם זה פתוח לקהל?

יגאל יאסינוב: אם ישנה חוברת שכזו, היכן ניתן למצוא אותה?

יגאל יאסינוב: אם אין חוברת שכזו, מדוע אין?

אריה קורת: חשוב לי לציין שהמשרד מכיר ומוקיר את הארגונים השונים, כולל ארגוני העולים, והוא רואה בהם שותפים בגיבוש המדיניות ושותפים לעשייה לא מהיום.

אריה קורת: לגבי שנת 2004, אני מאוד מקווה שתוך שבועיים נצא עם פרסום בעיתון בנושא תמיכות ל-2004 בתחומי האגף לקליטה בקהילה, בתחומי התעסוקה ובתחומי המדענים.

קולט אביטל: מר קורת, אתה אומר שתצאו בפרסום בעיתונות.

קולט אביטל: זה אומר שזה כאילו מכרז כללי.

קולט אביטל: תוך כמה זמן אנשים יוכלו לפנות?

אריה קורת: תוך 30 יום.

אריה קורת: בדרך כלל אנחנו מאפשרים לארגונים 30 יום כדי להכין את עצמם, את הפרוייקטים, לגבש אותם.

אריה קורת: בתום שלושה-ארבעה שבועות, הארגונים מגישים את הפרוייקטים לאישור הוועדה.

קולט אביטל: יש להניח במקרה הטוב שלפני חודש אפריל-מאי אף ארגון לא יראה את ההקצבות.

אריה קורת: לא, אני מקווה שהרבה לפני.

אריה קורת: אני חושב שאנחנו המשרד היחיד שמעביר תשלום רטרואקטיבית וחשוב לציין את זה.

אריה קורת: גם לפני שנה, נכון שיצאנו לפרסומים בחודש נובמבר, אבל שילמנו והעברנו תקציבים רטרואקטיביים מחודש ינואר.

אריה קורת: זאת אומרת, לא באנו ואמרנו שההקצבה תהיה רק מחודש נובמבר.

אריה קורת: אנחנו נמצאים בתהליך של גיבוש משאבים, השרה מובילה את התהליך, תוך העברה תקציבים מסעיפים אחרים של המשרד כדי להגיע לסכום גבוה ביותר שנוכל להפנות אותו לאפיק התמיכות.

קולט אביטל: מהו הסכום שעומד לרשות

קולט אביטל: כם השנה בלי העברה ובלי העברה מסעיף לסעיף?

אריה קורת: בהתאם לספר התקציב שקיבלנו, התקציב לנושא הזה הוא שני מיליון.

אריה קורת: אנחנו מודעים כעת לנושא הזה ולכן התחיל כבר תהליך עבודה בתוך המשרד שבו נעביר כספים, גם מתוך האגף וגם מאגפים אחרים, כדי להעלות את גובה ההקצבה שתועבר לאפיק התמיכות.

אריה קורת: אנחנו רוצים להגיע למקסימום שניתן.

אריה קורת: צריך לקחת בחשבון את המציאות בה אנו נמצאים.

אריה קורת: השנה היה קיצוץ של למעלה ב-30% מתקציב המשרד לעומת שנת 2003.

אריה קורת: יחד עם זה, מתוך החשיבות שאנחנו נותנים לנושא הזה, אנחנו נשקיע הרבה מאוד משאבים לעניין הזה על חשבון פעילויות שוטפות של אגפים אחרים.

אריה קורת: הקריטריונים שהופצו ב-2003 מופיעים באינטרנט של המשרד.

אריה קורת: אני חושב שאנחנו אחד המשרדים היחידים שפרסם באינטרנט גם את התוצאות.

אריה קורת: כל אחד יכול לפתוח את האינטרנט ולראות לא רק מה הוא קיבל, אלא גם כמה קיבל הארגון השני.

קולט אביטל: תודה רבה.

קולט אביטל: גנדי ריגר, בבקשה.

534: ראשית, כולנו יודעים ומבינים מה קורה עם תקציב המדינה.

534: באמת אין כסף לפרוייקטים חדשים.

534: תעסוקה מקצועית הוא הנושא הכי חשוב במדינה.

534: שמענו היום מבלה שקיצצו את התקציבים לתמיכה.

534: אין היום לגמרי תמיכה לארגונים לתעסוקה מקצועית.

קולט אביטל: למה?

קולט אביטל: לתעסוקה מקצועית יש.

אריה קורת: אני ציינתי שהשנה יינתן משאב גם לנושא של תעסוקה וגם לנושא של מדענים עולים.

אריה קורת: יש מחויבת של המשרד לתת לזה מענה.

קולט אביטל: האם אתם עוזרים לאנשים לחפש עבודה?

יגאל יאסינוב: האם מדובר במרכזי טכנולוגיה?

534: גם מרכזי טכנולוגיה, גם תיאטרון, גם מדענים.

534: אנחנו יודעים היום שמדען שהוא מעל גיל 60 לא יכול לקבל שום דבר משום שזה הגבול.

534: אבל, מדען בגיל 60 יכול לעבוד.

534: אני קורא לכולם לעשות שותפות אמיתית עם משרדי הממשלה, עם העיריות.

534: צריך לקבל את כל המתנדבים שרוצים ויכולים לעזור למדינה.

534: אבל, צריך גם לתת להם עזרה.

קולט אביטל: מר אברהם שרנופולסקי, בבקשה.

אברהם שרנופולסקי: השרה ציפי לבני טוענה בחודשים האחרונים שאחד הפרוייקטים החשובים ביותר למשרד לקליטת עלייה הוא פרויקט: עברית לעולים חדשים.

אברהם שרנופולסקי: אנחנו מסכימים עם נקודת הראות של השרה ציפי לבני ואנחנו תומכים בפרוייקט הזה.

אברהם שרנופולסקי: יש לציין שארגוני הקואליציה מתמחים בהוראת עברית ויש תוצאות טובות מאוד.

אברהם שרנופולסקי: זה נעשה בהתנדבות, אבל גם בתמיכות שקיבלנו בשנה שעברה.

קולט אביטל: למה בדיוק עוזרות לכם התמיכות?

קולט אביטל: האם המורים עובדים בהתנדבות?

אברהם שרנופולסקי: לא כולם, יש מורים שמקבלים משכורות.

אברהם שרנופולסקי: אלפי עולים, רובם מהנדסים ומדענים עולים, הצליחו בתעסוקה מקצועית הודות לידע שהם קיבלו בקורסים האלה וחשוב מאוד לדעת את זה.

אברהם שרנופולסקי: הפעילות שלנו עכשיו מוגבלת כתוצאה מחוסר מימון.

מרינה סולודקין: אנחנו יודעים שבירושלים היה סגירת בתי טכנולוגיה.

אברהם שרנפולוסקי: המשרד לקליטת העלייה מתכנן עכשיו את האסטרטגיה במימון פרוייקט עברית לעולים ואנחנו מעונינים להשתתף בקבלת ההחלטה ולהביא להנהלת המשרד את נקודת הראות שלנו.

אברהם שרנפולוסקי: אנחנו מעונינים גם בהגדלת המימון ולהשפיע על התהליך הזה.

קולט אביטל: שפרה לויצקי ממועצת ארגוני עולים, בבקשה.

שפרה לויצקי: המטרה של הפגישה הזו שלנו יחד עם משרד הקליטה, לקרוא לוועדת הקליטה ולכל מי שיכול לדחוף ולעזור לנו כבר בעיתוי המוקדם הזה של השנה, כי אנחנו נמצאים באיזשהו מאבק שחוזר על עצמו מידי שנה בשנה.

שפרה לויצקי: יש לדחוף להגדלה משמעותית של סכום התמיכות.

שפרה לויצקי: סכום התמיכות משמש למעלה מ-200 ארגונים וולונטריים שפונים מידי שנה.

שפרה לויצקי: אין צורך לחזור ולומר מהי חשיבות הפעילות של הארגונים.

שפרה לויצקי: הרבה מאיתנו מקבלים תמיכה קבועה ונעזרים בתמיכה של הסוכנות היהודית שמלווה חלק מארגוני העולים, 25 ארגונים שאליהם אני מתייחסת.

שפרה לויצקי: מעבר לזה, מה שחשוב לנו זה הסכומים המיוחדים לפעילות.

שפרה לויצקי: אנחנו קוראים להגדלה, להכפלה של הסכום, לעיתוי מוקדם יותר.

שפרה לויצקי: חשוב לנו מאוד להחזיר לפעולה את הנושא של תמיכות לתעסוקה, ואני שמחה לשמוע מאריה קורת שזו הכוונה.

שפרה לויצקי: אני חייבת לומר שאנחנו התחלנו בשיתוף פעולה מבורך עם משרד הקליטה בנושא הקריטריונים.

שפרה לויצקי: אבל, הכוונה שלנו לתת לזה דחיפה נוספת.

שפרה לויצקי: ובעיקר, להעלות על סדר היום את התמיכות, ופעם אחת ולתמיד להבין שזה ההתחברות הנכונה ביותר בין משרד הקליטה לעבודה של כל כך הרבה ארגונים בשטח.

קולט אביטל: אתם מתפרצים כאן לדלת פתוחה.

קולט אביטל: כולנו מודעים לעבודה שבלעדיה משרד הקליטה לא היה יכול לבצע את הדברים בשטח, ואנחנו מודעים גם לעובדה שכל מתנדב חוסך כסף למדינה.

קולט אביטל: אני קיבלתי סטטיסטיקה שבמדינה הזאת פועלים 750 אלף מתנדבים.

קולט אביטל: זאת אומרת, אחד מכל ארבעה ישראלים הוא מתנדב.

קולט אביטל: זה אחד האחוזים הכי גבוהים שיש במדינות המערב.

קולט אביטל: אנחנו כולנו יחד ואנחנו מנסים לראות עכשיו איך ניתן להגדיל את שיתוף הפעולה ואיך למתן את רוע הגזירות.

קולט אביטל: אנחנו יודעים שיש קיצוצים.

קולט אביטל: השאלה היא, האם אתם שיושבים במועצת ארגוני מתנדבים, יודעים על איזשהי אפשרות לאיגום משאבים או לאיזשהי התייעלות במובן הזה ששני ארגונים לא יעסקו באותו תחום באותו מקום.

קולט אביטל: האם ישנה דרך לפעול באיזשהי מסגרת לתיאום הפעילות בין כל הארגונים כך שנדע שגם הכספים המועטים שיגיעו, יפוזרו בצורה יותר יעילה ויגיעו יותר לציבור ופחות להנהלות הארגונים שצריכות לטפל בבירוקרטיה.

קולט אביטל: אגב, השאלה הזאת נובעת מכך שאנחנו ישבנו פה בישיבה עם המון ארגונים שעוסקים בנוער בסיכון, והסתבר לנו שלפעמים שניים-שלושה ארגונים פועלים באותו היום, באותו המקום, על אותו ציבור.

קולט אביטל: נדמה לי שאת זה אפשר לחסוך.

קולט אביטל: אני אומרת את הדברים באהדה וברור שאי אפשר לתאם בין כולם כל הזמן.

בלה גולדברג: ועדת תיאום ארגוני מתנדבים היא באמת תשובה לשאלה שאת שואלת.

בלה גולדברג: אנחנו התחלנו להתארגן ולתאם פעולות.

בלה גולדברג: התחלנו ליזום פרוייקטים משותפים.

בלה גולדברג: אבל, כדי שנוכל ליזום פרוייקטים משותפים יש צורך שזה יעוגן בקריטריונים.

בלה גולדברג: כי כאשר אנחנו מגישים פרוייקטים ומדווחים אחר כך, מחפשים כל הזמן כפל סיוע.

בלה גולדברג: מבקשים מאיתנו להתאחד ולעשות פרויקטים משותפים ואיגום משאבים, וזה מה שאנחנו רוצים לעשות.

בלה גולדברג: חלוקת עבודת התיאום היא לפי קואליציות של ארגונים, לפי נושאים כמו: תעסוקה, נוער, חיילים, כדי לעודד שיתופי פעולה ועידוד של איגום משאבים.

בלה גולדברג: אבל, זה צריך להיות מעוגן בקריטריונים.

בלה גולדברג: פדרציות מתאחדות היום ומעודדות הגשת פרוייקטים משותפים.

בלה גולדברג: אבל, למשרדי הממשלה זה עדיין לא ניתן, ולא רק משרד הקליטה אלא בכלל לא.

בלה גולדברג: אני אשמח מאוד אם משרד הקליטה יהיה פה חלוץ.

בלה גולדברג: אנחנו חושבים על זה ויש תהליך.

בלה גולדברג: אם זה ייעשה בשיתוף אז אף אחד לא יתפרץ לדלת פתוחה.

נחליאל דיסון: יש לנו פרויקט של מועצת ארגוני העולים.

נחליאל דיסון: הדחיפה הראשונה של הפרויקט נעשתה על-ידי הסוכנות בעזרת ציפי פינקוס שיושבת פה.

נחליאל דיסון: הפרויקט הזה הוא פרויקט של תעסוקה.

נחליאל דיסון: יש לנו רכז שיושב בתל-אביב ומחבר את כל הארגונים יחד בנושא תעסוקה והמטרה היא לעזור לאנשים למצוא עבודה.

נחליאל דיסון: זה התחלה, זה פועל בערך שלושה-ארבעה חודשים.

נחליאל דיסון: אנחנו מנסים עכשיו להמשיך את זה.

נחליאל דיסון: זה פרויקט שהוא דוגמה לשיתוף פעולה בין הרבה ארגונים וזה דוגמה למה שאת מחפשת.

נחליאל דיסון: בינתיים, אנחנו לא יודעים אם נוכל בכלל להגיש בקשה לפרוייקט הזה כי אנחנו לא יודעים אם יש כסף לפרוייקטים האלה.

נחליאל דיסון: לא אמרו עדיין מה הם הקריטריונים, אמרו שיש כסף לתעסוקה.

נחליאל דיסון: יכול להיות שזה יהיה רק למרכזים טכנולוגיים ולא נוכל להגיש.

534: יש בקואליציה יותר משבעים ארגונים וביחד אנחנו יכולים לרכז כל דבר שקשור לתעסוקה מקצועית.

קולט אביטל: האם אתם שייכים לפרוייקט הזה שדווח עליו?

534: עוד לא.

534: אבל, אנחנו פותחים היום אפשרות לרכז את כל הנושא.

אריה קורת: גברתי היושבת ראש, את שאלת שאלה נכונה.

אריה קורת: אבל, אני חושב שלא קיבלת תשובה אמיתית.

אריה קורת: אני יושב בוועדת תמיכות ולפעמים אנחנו שואלים את עצמנו מה עובר על העולה המסכן שצריך לפעמים לרוץ 25 שעות ביום כדי להגיע לכל פעולה ופעולה, ואני קצת ציני בנושא הזה.

אריה קורת: אנחנו מכינים אוגדן של הארגונים שעוסקים בתחום קליטת העלייה.

אריה קורת: יש למעלה מ-400 ארגונים שעוסקים בתחום קליטת העלייה.

אריה קורת: למרות כל הקואליציות למינהן, עוד לא ראינו פרויקט אחד, מתואם ומגובש לנושא מסוים.

אריה קורת: על כל נושא יש אין סוף ארגונים ואין סוף פעילויות.

אריה קורת: לכן, אני חושב שהשאלה שאת שאלת היא שאלה נכונה.

אריה קורת: כמשרד קליטה אני לא יכול לומר לארגון איך לפעול.

אריה קורת: אבל, אנחנו מצפים שהארגונים יהיו מודעים לכך שיהיה איגום משאבים גם בתוכם.

אריה קורת: אין היום התמקצעות של הארגונים.

אריה קורת: הארגונים היום עוסקים בכל התחומים.

אריה קורת: יש מעט מאוד ארגונים שמתמקצעים בתחום אחד.

אריה קורת: אולי כדאי לקיים פעם חשיבה בנושא הזה של איך ממקצעים את הארגונים.

קולט אביטל: זה רעיון טוב.

אריה קורת: מתוך מגמה כן להתחבר לקשיים של הארגונים, שכרנו את השירותים של יועץ חיצוני שייבחן את כל תהליך התמיכות, שייבחן את כל הקריטריונים.

אריה קורת: הפגישה הראשונה של היועצת הייתה עם ארגוני העולים.

אריה קורת: היא ישבה יום שלם לבד עם הארגונים ושמעה אותם.

אריה קורת: חלק גדול מההמלצות כבר יוגשו לשנת 2005, וזה מתוך הראייה שלנו.

קולט אביטל: האם במשרד הקליטה יש מאגר של כל הארגונים שפנו אליכם לתמיכות?

אריה קורת: אנחנו הכנו אוגדן של כל הארגונים שעוסקים בתחום קליטת העלייה.

אריה קורת: יש למעלה מ-400 ארגונים.

אריה קורת: אני אשמח לתת לך עותק.

קולט אביטל: אנחנו מאוד נשמח, כי גם אנחנו עושים את העבודה הזאת עכשיו.

אריה קורת: זה מוכן.

אריה קורת: כתוב בדיוק באילו תחומים מתמחה כל ארגון.

קולט אביטל: זאת אומרת שבאמצעות פעולת מחשב די פשוטה אתם יכולים להכניס לקטגוריות את הפעילות של כל ארגון וארגון.

קולט אביטל: למשל: זכויות עולים, תעסוקה, נוער בסיכון.

אריה קורת: אנחנו יכולים.

אריה קורת: אבל, מאחר וכל הארגונים עוסקים כמעט באותם תחומים אז קשה מאוד לעשות את ההבחנות האלה.

אריה קורת: אבל בכל מקרה, נאמר באוגדן במה מתעסק כל ארגון ואיפה הוא פעיל.

קולט אביטל: אנחנו הרי יכולים להמשיך את הישיבה הזאת ושכל אחד בדיוק את אותו הדבר שאנחנו אמרנו.

קולט אביטל: כדי לעשות צדק לנושא הזה אני רוצה להציע שאנחנו נקיים יום עיון או ישיבה קצת יותר ארוכה של שלוש-ארבע שעות, שבה ננסה לשמוע את כל הארגונים, במה הם עוסקים, איך הם עוסקים.

קולט אביטל: זה אולי ייתן גם זמן למשרד הקליטה להתארגן ולבוא אלינו עם לוח זמנים.

קולט אביטל: אם אינני טועה, לוח הזמנים הזה ישנו כבר.

קולט אביטל: אבל בהזדמנות הזאת אולי נקבל ידיעה יותר קונקרטית לגבי התקציב שאליו הצלחתם להגיע השנה.

קולט אביטל: אני מניחה, יכול להיות שאני טועה, שרוב העמותות אם הן עמותות, הן יכולות גם לגייס כספים מחוץ לתמיכות הממשלתיות.

קולט אביטל: יכול להיות שגם בזה צריך לגבש איזשהי מדיניות.

ודים בלום: הרבה פעמים מעבר לחשיבות של העברת הכספים בזמן, יש חשיבות במתן תשובה לארגונים בזמן.

ודים בלום: מקורות הגיוס לא יעבירו ולא ייתנו את ה-או, קיי שלהם אם הם לא ידעו שמדובר בפרויקט שהמדינה מאמינה בו.

קולט אביטל: זאת אומרת, ה-matching funds.

ודים בלום: בדיוק.

ודים בלום: אנחנו לא מסתמכים רק על המדינה, ופה עניין לוח הזמנים הוא מאוד חשוב.

ודים בלום: מעבר לזה שאנחנו נראה את הכספים, חשוב לנו לפחות לקבל את ההתחייבות שאנחנו יכולים לבנות על זה כי מכך נובעת העשייה.

ודים בלום: אני מייצג ארגון צעיר שעובד בעיקר עם נוער.

ודים בלום: יש בוודאי שיתוף פעולה מאוד צמוד בעבודה המשותפת עם משרד הקליטה.

ודים בלום: אבל במציאות משתנה חברתית ותרבותית, במיוחד בנושא הנוער, לא יכול להיות שהקריטריונים נשארים אותם קריטריונים, וגם העברה מסעיף זה או אחר לא תמיד יכולה לפתור את הבעיה.

ודים בלום: כבוד יושבת הראש נתנה את הדוגמא של משרד התרבות ואולי אפשר ללמוד מהניסיון הלא כל כך מוצלח שלהם, ולגבש קריטריונים יחד עם הגופים הנתמכים.

ודים בלום: יש להפיק את הלקחים ולנסות לבנות יחד איתנו דברים חדשים.

אריה קורת: ציינתי קודם שאנחנו יושבים עם יועץ חיצוני והוא יושב עם הארגונים על גיבוש תבחינים חדשים שייתנו מענה לציפיות שלכם.

קולט אביטל: רן מלמד, בבקשה.

רן מלמד: אמר נכון מר קורת שלפעמים צריך התמקצעות של ארגונים.

רן מלמד: אני חושב שדווקא משרד הקליטה כגוף מפעיל ומפקח, צריך לקחת על עצמו את האחריות להתמקצעות.

רן מלמד: למשל: ימי עיון, סמינרים, התמקצעות של האנשים עצמם, טיפול במתנדבים במתן כלים.

רן מלמד: בגלל המיוחדות של הטיפול של משרד הקליטה בעולים באמצעות הארגונים, הגיע הזמן להפסיק לכנות את הסיוע בשם תמיכות.

רן מלמד: הגיע הזמן להתחיל להכניס את הכספים האלה לבסיס התקציב ואז הם יהיו בראשון לינואר ואז אפשר יהיה לחלק אותם כמו שצריך במהלך השנה.

רן מלמד: זה דבר שחברי הכנסת צריכים לעשות.

אריה קורת: הם מופיעים, יש פה אי הבנה.

קולט אביטל: אני עבדתי במשרד ממשלתי ובדרך כלל בחודש ספטמבר קיבלתי הודעה מהמשרד שלי שאני צריכה לעשות תוכנית עבודה ולהגיש אותה עם תקציב.

קולט אביטל: תוכנית העבודה שלי נדונה בחודש נובמבר ובחודש דצמבר קיבלתי הודעה אם היא אושרה כן או לא.

קולט אביטל: האם אנחנו יכולים לחשוב על אותו הדבר?

קולט אביטל: במקום שתתחילו להתכנס בחודש פברואר ולבדוק מה שיש ולהוציא מכרז בחודש מרץ ולדון עליו בחודש אפריל, ובמקרה הטוב להתחיל להזרים את הכספים בחודש מאי, האם מכאן להבא אתם מוכנים לקחת כהנחת עבודה להוציא מכתב חוזר שבו אתם מבקשים מכל הארגונים להכין תוכניות עבודה והם צריכים להגיש לכם אותן עד חודש נובמבר?

קולט אביטל: התהליך אז יהיה קצת יותר קצר.

קולט אביטל: האם דבר כזה הוא מתקבל על הדעת במציאות?

אריה קורת: המשרד כמשרד עשה תהליך והכין תוכנית עבודה שלנו שהוגשה לאוצר.

אריה קורת: תקציב המדינה מאושר רק בסוף דצמבר, במקרה הטוב.

אריה קורת: השנה אפילו זה לא היה.

אריה קורת: מבחינה משפטית, אנחנו מנועים מלצאת לפרסום בעיתונים לפני שתקציב המדינה מאושר.

אלי שהרבני: זה ממש, ממש לא נכון.

אלי שהרבני: יש נוהל שקבע אותו שר האוצר לפני כמעט עשר שנים.

אלי שהרבני: המשרדים צריכים לפרסם את הפרסום מקסימום עד נובמבר שנה קודמת לתקציב, וכבר לקבל את הבקשות.

קולט אביטל: האם אתה מוכן להעביר לי את זה?

אלי שהרבני: כמובן.

אלי שהרבני: יש את זה בכל אתר אינטרנט.

אלי שהרבני: אריה קורת מכיר את זה.

אלי שהרבני: התהליך אמור להתחיל עוד בנובמבר וצריך להסתיים מתי שהוא בחודש מרץ.

אלי שהרבני: לא ייתכן שבחודש מרץ יתחילו את התהליך.

קולט אביטל: מר זרחין, בבקשה.

אלי זרחין: אני רוצה להעלות שני נושאים.

אלי זרחין: נושא אחד הוא הארגונים הקטנים.

אלי זרחין: הנושא השני הוא ארגוני עולים.

אלי זרחין: בישיבה הקודמת דיברנו עלינו, על העולים שהשתלבו בארץ ויכולים לקלוט את הארגונים.

אלי זרחין: לא מדובר בארגונים ותיקים או בארגונים שעובדים למען עלייה, אלא אנחנו עולים שהשתלבו ויכולים היום לעזור לשלב את העולים החדשים.

אלי זרחין: משרד הקליטה הוא שותף לכל הדבר הזה ולא רק בכסף.

אלי זרחין: הפרסומים שמשרד הקליטה עושה מגיעים לשטח.

אלי זרחין: אני חושב שהאינטרס של המשרד הוא שאתם תהיו בשטח.

אלי זרחין: שנית, המאזן של ארגון קטן הוא לא מיליונים.

אלי זרחין: אנחנו עובדים בשטח, ואותנו מכירים.

אלי זרחין: במקום לחלק את רוב הכסף לחמישה-שישה ארגונים, יש חשיבות שהמשרד יתמוך בסכומים קטנים יותר.

אלי זרחין: אני מסוגל להביא יותר כסף, אבל אנחנו נהיה בשטח יחד איתכם.

אלי זרחין: כולם רוצים matching.

אלי זרחין: אבל, אני מציע לקחת בחשבון בקריטריונים החדשים את הארגונים של עולים וארגונים קטנים.

קולט אביטל: שושנה רון, בבקשה.

שושנה רון: אני מאמינה שמשרד הקליטה יתגבר על נושא העיתוי שהועלה כאן וכן על נושא ההתייעלות.

שושנה רון: נניח שיש עכשיו תקציב של שני מיליון ויעבירו מסעיף לסעיף בתוך התקציב במשרד הקליטה ויגדילו את זה לחמישה או לשבעה מיליון כפי שנעשה בשנים קודמות.

שושנה רון: אבל לא זו הבעיה.

שושנה רון: הבעיה היא בעיה לאומית וצריך להביא לתודעה ציבורית שיש בעיה לאומית.

שושנה רון: יש ירידה במספר העולים שעולים לארץ.

שושנה רון: יש עלייה בירידה.

שושנה רון: למה יושבים כאן בסך הכל שלושה חברי כנסת?

שושנה רון: אפשר היה לארגן עשרה חברי כנסת לנושא מסוים.

שושנה רון: אם הבעיה היא בעיה לאומית, אז חברי הכנסת צריכים להיאבק שהתקציב של התמיכות יהיה מלכתחילה גבוה יותר.

שושנה רון: זה המאבק שלכם.

קולט אביטל: תתפלאי לשמוע שעשו את זה.

קולט אביטל: השתמשו בכל השיטות האפשריות אבל לא הצלחנו.

שושנה רון: האם בגלל שלא הצלחתם אתם מרימים ידיים?

שושנה רון: האם אתם רוצים שאנחנו נעזור לכם?

שושנה רון: עשינו את זה בשנים קודמות.

יגאל יאסינוב: אנחנו לא רוצים שאת תעזרי לנו.

שושנה רון: בעבר עזרנו ודווקא רציתם.

יגאל יאסינוב: אנחנו מנסים לעזור ואנחנו נמצאים פה כדי לעזור.

קולט אביטל: הישיבה הזאת נועדה לנושא מאוד ספציפית.

קולט אביטל: היא לא נועדה לנגח את חברי הכנסת או מישהו אחר.

קולט אביטל: יש קואליציה, יש מספר חברי כנסת שמצביעים בעד תקציב.

קולט אביטל: מנגד, יש חמישים חברי כנסת שמצביעים נגד.

מרינה סולודקין: גם מהקואליציה.

קולט אביטל: ואחר כך הם גם נענשים.

קולט אביטל: האם זה אומר שאנחנו מרימים ידיים?

קולט אביטל: לא.

קולט אביטל: אנחנו נמשיך לעשות מאבקים.

קולט אביטל: אבל, כרגע בואו נדבר על מה שאפשר לעשות מתוך מה שיש השנה, כי אם לא נדבר על זה אז גם זה ילך לנו.

קולט אביטל: חברת הכנסת מרינה סולודקין, בבקשה.

מרינה סולודקין: גברתי היושבת ראש, אני מאוד מודה לך על זה שאת מקיימת היום שתי ישיבות חשובות בנושא העלייה.

מרינה סולודקין: אני מברכת מאוד את העמותות למען עלייה על כל הפעילות שלהן.

מרינה סולודקין: דובר כאן על התייעלות.

מרינה סולודקין: מבחינה פוליטית כשמדברים על התייעלות אז זה רק מפלגה קומוניסטית אחת.

מרינה סולודקין: יש כל כך הרבה עמותות משום שכל עמותה מייצגת בעיה ואזור אחר.

מרינה סולודקין: אני מכירה את רוב האנשים שיושבים כאן ואני רוצה לומר שאין כפילות בפעילות.

מרינה סולודקין: שנית, אני מאוד מעריכה את הפעילות של משרד הקליטה.

מרינה סולודקין: אני הייתי סגנית השר במשך שנה.

מרינה סולודקין: אני חוויתי על בשרי את כל הנושא המסובך של קריטריונים ותמיכות וראיתי עד כמה זה קשה.

מרינה סולודקין: אני חושבת שאנחנו צריכים להכניס את הנושא הזה למסקנות.

מרינה סולודקין: השנה היה קיצוץ של 100 מיליון שקל במשרד הקליטה.

מרינה סולודקין: אנחנו גם יודעים ששרת הקליטה הצליחה להביא לידי זה שיש כסף מיוחד לעידוד עלייה בסך 80 מיליון שקל.

מרינה סולודקין: אנחנו יכולים לבקש שיתנו כסף לתמיכות לעולים מהסכום של ה-80 מיליון שקלים.

מרינה סולודקין: גם אני חושבת שצריכים להכניס את זה לבסיס.

מרינה סולודקין: אבל בזמן של קיצוצים זה בלתי אפשרי.

מרינה סולודקין: אפשר עכשיו לבקש משרת הקליטה לקחת מכספים מיוחדים ולהוסיף לתמיכות עד כמה שהדבר הזה ניתן.

מרינה סולודקין: בשיא הפעילות בשנת 1999-2000 היו 13 מיליון ועכשיו יש שני מיליון ואפשר גם להוסיף.

קולט אביטל: חבר הכנסת יאסינוב, בבקשה.

יגאל יאסינוב: גברתי היושבת ראש, חברת הכנסת סולודקין, אני מכיר חלק גדול מהנמצאים כאן.

יגאל יאסינוב: אני נפגשתי עם חלק מהעמותות והארגונים תוך כדי עבודה.

יגאל יאסינוב: מראש אני רוצה לומר לכם: "אל תעזרו לי בשום דבר.

יגאל יאסינוב: תעזרו לאלה שאתם צריכים לעזור להם".

יגאל יאסינוב: בתשיעי לפברואר יקיימו ועדת המדע וועדת הקליטה ישיבה מיוחדת שזומנה על-ידי ועל ידי חברת הכנסת מרינה סולודקין והיא תעסוק בנושא מדענים עולים.

יגאל יאסינוב: תהיה אז אפשרות להעלות חלק מהשאלות שנשאלות כאן.

יגאל יאסינוב: אנחנו מחלקים את הבעיה לנושאים שונים ואנחנו מנסים לטפל בכל נושא לחוד.

יגאל יאסינוב: אני רוצה להתייחס עכשיו לנושא התמיכות.

יגאל יאסינוב: משרד הקליטה הוא אולי המשרד שמטפל בנושא הזה בצורה הכי מסודרת והכי ברורה.

יגאל יאסינוב: אני לא מדבר עכשיו על סכומים, אלא על בירוקרטיה משרדית, ואולי כדאי שמשרדים אחרים יאמצו לעצמם את שיטות הפעולה האלה.

יגאל יאסינוב: אני גם רוצה לברך את מדענית משרד הקליטה.

יגאל יאסינוב: התפקיד הזה לא היה מאויש מזה מספר שנים.

יגאל יאסינוב: כמובן שקיימת בעיה בסבסוד עצמו ובחלק מהקריטריונים ויש לתקן את הדבר הזה ולשנות אותו.

יגאל יאסינוב: אני חושב שאנחנו צריכים לדרוש להוסיף פה כסף לתמיכה לארגונים.

יגאל יאסינוב: זה צריך לבוא מהכסף שהמשרד קיבל לעידוד עלייה.

יגאל יאסינוב: אני רוצה להזכיר שהשרה ומנכ"ל המשרד הבטיחו לנו באחת הישיבה שחלק מהכסף שמתקבל לעידוד עלייה ילך לנושא התעסוקה ולפרוייקטים שנמצאים פה בחלק מהעמותות.

קולט אביטל: אני הייתי רוצה לנסות לסכם את הישיבה הזאת למרות שהיא הייתה קצרה.

קולט אביטל: נקודת המוצא של הישיבה הזאת הייתה שלכולנו חשובה העבודה של ארגוני המתנדבים הללו.

קולט אביטל: המתנדבים האלה חוסכים הרבה למדינה וזה בעצם תוספת סמויה לתקציב.

קולט אביטל: צריך לקחת את זה לא רק בצד המוסרי אלא גם בצד הממשי.

קולט אביטל: כל מתנדב חוסך למדינה הרבה מאוד כסף, ולכן הגישה שלנו לארגונים האלה צריכה להיות כאל מולטי-קליטתתוריים.

קולט אביטל: כל אחד מהארגונים עושה עבודה נהדרת ואילמלא העבודה הזאת היינו צריכים להעסיק הרבה מאוד אנשים.

קולט אביטל: ראשית, אנחנו רוצים לקבל לוח זמנים מהמשרד לקליטת עלייה לפרסום המודעות בעיתון ולקבלת הפניות של הארגונים.

קולט אביטל: אנחנו רוצים לקבל לוח זמנים כדי שנוכל לדעת באיזה עולם אנחנו חיים.

קולט אביטל: אנחנו רוצים לבקש מכם לזרז את לוח הזמנים הזה עד כמה שניתן, כך שארגונים יוכלו לדעת בעוד חודשיים וחצי מהיום, באיזה עולם הם חיים, האם הם יכולים לפעול וכמה הם יכולים לפעול.

קולט אביטל: בלי זה הם גם לא יכולים לבנות את תוכנית העבודה שלהם.

קולט אביטל: שנית, אנחנו רוצים לפנות שוב על סמך הבטחות של השרה, כולל בישיבה שקיימנו בוועדת הכספים, שחלק מהסכום על סך 80 מיליון המיועד לעידוד העלייה, יועבר לנושא התעסוקה משום שזה עקב אכילס.

קולט אביטל: אם לא מוצאים תעסוקה לעולים אז כל ההטפות הנפלאות שלנו להביא עוד עולים לא תעזורנה ויהיו לנו עוד יותר יורדים.

קולט אביטל: המפתח כרגע הוא בתעסוקה ולצערי מי שלא הבין את זה לא הבין כלום.

קולט אביטל: הדגש שלנו צריך להיות בעזרה עד כמה שיותר לכל הארגונים, לעבוד בשיתוף פעולה ובנפרד למציאת תעסוקה.

קולט אביטל: אני ממשיכה לשמוע יום יום הדים על אנשים שחזרו לרוסיה משום ששם יותר קל לעבוד ולא נעים לי לשמוע זאת.

שושנה רון: מדובר ב-5% מכלל העולים.

קולט אביטל: אני יודעת שהמשרד לקליטת העלייה חושב ש- 5%, 6% או 7% זה לא מספר.

קולט אביטל: אבל בשבילנו זה הרבה, כי זה גם אומר לאחרים לא לבוא וזה אומר לאחרים שאין להם מה לחפש פה.

קולט אביטל: אני חושבת שזה צריך להיות המפתח.

קולט אביטל: אולי כדאי לנו להקדיש את אחד מימי ראשון שהוא בדרך יום יותר פנוי, לכינוס של ארגוני המתנדבים העיקריים שייערך פה.

קולט אביטל: במהלך הכינוס יציג כל אחד מהארגונים את עבודתו וכך הציבור והעיתונות יקבלו תמונה רחבה יותר על מה שנעשה.

קולט אביטל: אני פה רוצה להצטרף לדבריו של מר רן מלמד, זה לא תמיכה.

קולט אביטל: אנחנו עוזרים להם לעזור לנו.

יגאל יאסינוב: אולי כדי שאנחנו נוציא מסמך עם חלוקת הארגונים לפי הנושאים השונים.

קולט אביטל: אנחנו פנינו ליחידת המחקר לעשות לנו מיפוי כזה.

קולט אביטל: יכול להיות שהעבודה שלנו מיותרת כרגע כי משרד הקליטה עושה את זה.

קולט אביטל: אבל זה יהיה, החוברת הזאת תצא.

אריה קורת: אני אעביר לכם תוך שבוע.

קולט אביטל: תודה רבה.